ማላላ ጓል 11 ዓመት ኣብ ዝነበረትሉ እዋን ንቢቢሲ-ኡርዱ ብዛዕባ ህይወታ ብስቱር መዝገበ-ዕለታ (ዲያርዮ) ከተመሓላልፍ ጀመረት። ጸኒሓ ኸኣ ኣበርቲዓ ክትቃለስ ጀመረት - ኣንጻር ድህከት ጣሊባን ኣብ ፓኪስታን፣ ምናዳ ብትምህርቲ ኣዋልድ ዘርኢ ጕዳይ። ኣብ 15 ዕድሚኣ ብሃድን ብጥይት ተወቕዐት። መውቃዕታ ግን ብኡ-ንብኡ ኣቓልቦ ዓለም ሰሓበ። ኣብቲ እዋን'ቲ ጣሊባን-ፓኪስታን እቲ ግፍዒ ከም ዝወዓሉዎ፡ እቲ ዝወሰድዎ ስጕምቲ ድማ ኣብ ክንዲ ምዓራብ ተሓሊቓ ምዝራባ ከምኡ'ውን ንባህሊ ምዕራባውያን ኣብ መሬት ፓሽቱን ንምቕዳም ተጐስጕስ ምንባራ ገለጹ። እታ ጐርዞ ጓል ንትንፋስ ዚደናደን መቝሰልቲ ወረዳ፣ ሓንጎላ ሕበጥ ከይገብር ብማለት ድማ ሓካይም ክፋል ሽክና ርእሳ ከልግስዎ ከም ዝተገደዱ ይዝከር። ኣብ ናይ ፓኪስታን ወትሃደራዊ ሆስፒታል ናይ ህጹጽ ሕክምና ምስ ተገብረላ ንተወሳኺ መጥባሕትን ዝሓሸ ክንክንን ንኽትረክብ ተባሂሉ ንበርሚንግሃም (ዓባይ ብሪጣንያ) ተላእከት። ሕጂ ኣብኡ ምስ ስድራ ቤታ ትነብር ኣላ። ካብ ሽዑ ክሳብ ሕጂ ማላላ እንታይ ገበረት?
